Շնորհավորում եմ բոլորիս Գիտելիքի և դպրության օրվա առթիվ: Սեպտեմբերի 1-ը ազդարարում է ուսումնական նոր տարվա սկիզբը` գիտելիքներով հարստանալու և նոր նպատակներ կյանքի կոչելու սկիզբը: Տոնական այս օրը առանձնակի ջերմությամբ ցանկանում եմ շնորհավորել բոլոր այն աշակերտներին, ովքեր առաջին անգամ են ոտք դնելու Հայաստանի ազգային պոլիտեխնիկական համալսարանի Ավագ դպրոց։ Մեր հարազատ Պոլիտեխնիկը գոհունակությամբ ու գրկաբաց ընդունում է մեր շարքերի հերթական համալրումը` ի դեմս ձեզ և բոլոր հնարավորությունները ներդնում ձեր որակյալ կրթության ապահովման համար։ Ժամանակակից աշխարհում բանիմաց ու բարեխիղճ մասնագետը պետության հարստությունն է, իսկ մարդու կարևորագույն կապիտալը եղել և մնում է գիտելիքը: